open-index/open-wikipedia-markdown huggingface dataset:
เซียว หยวนหมิง

**เซียว หยวนหมิง** (  (สวรรคตในปี ค.ศ. 556) ชื่อรัชศกว่า **จิงตง** (靖通), มักเป็นที่รู้จักในชื่อก่อนขึ้นครองราชย์ว่า **เจิ้นหยาง โหว** (貞陽侯) บางครั้งเป็นที่รู้จักในชื่อหลังการขึ้นครองราชย์ **เจี้ยนอันกง** (建安公) หรือ **จักรพรรดิเหลียงหมิน** (閔皇帝) โดย เซียว จวง ถวายพระยศให้เป็น จักรพรรดิ ของ จีน ในราชวงศ์เหลียง เขาเป็นพระราชนัดดาของปฐมจักรพรรดิ จักรพรรดิเหลียงอู่ ในปี 555 ราชวงศ์เหลียงเกิดความระส่ำระสายหลังจากที่กองทัพ เว่ย์ตะวันตก จับและสังหารจักรพรรดิเหลียงยฺเหวียนลง แม่ทัพแห่งราชวงศ์ฉีเหนือซึ่งจับเซียว หยวนหมิงเป็นเชลยศักดิ์ตั้งแต่ปี 547 บังคับให้นายพล หวัง เสิงเปียน ยอมรับเซียว หยวนหมิงเป็นจักรพรรดิ อย่างไรก็ตาม ในไม่ช้า เฉิน ปาเสียน ผู้ใต้บังคับบัญชาของแม่ทัพหวังได้สังหารเขา และปลดเซียว หยวนหมิงออกจากบัลลังก์ สถาปนา เซียว เฟิงสือ พระโอรสของจักรพรรดิเหลียงยฺเหวียนขึ้นครองราชย์ต่อ ในปีต่อมา พระองค์ก็เสด็จสวรรคต

## อ้างอิง

* *[[History of Southern Dynasties]]*, vol. 51.
* *[[Zizhi Tongjian]]*, vols. 160, 161, 166.
ออพเพนไฮเมอร์

***ออพเพนไฮเมอร์*** () เป็นภาพยนตร์แนวมหากาพย์ ระทึกขวัญ ดราม่า ชีวประวัติ ที่ออกฉายใน ค.ศ. 2023 กำกับและเขียนบทโดย คริสโตเฟอร์ โนแลน สร้างจากหนังสือชีวประวัติ*อเมริกันโพรมีธีอุส* ใน ค.ศ. 2005 ของ ไค เบิร์ด และ มาร์ติน เชอร์วิน ภาพยนตร์เรื่องนี้บันทึกชีวิตของเจ. รอเบิร์ต ออปเพนไฮเมอร์ นักฟิสิกส์เชิงทฤษฎีผู้มีบทบาทสำคัญในการพัฒนาอาวุธนิวเคลียร์ชิ้นแรกซึ่งเป็นส่วนหนึ่งของโครงการแมนฮัตตัน และด้วยเหตุนี้จึงนำไปสู่ยุคปรมาณู 

*ออพเพนไฮเมอร์* ออกฉายในสหรัฐเมื่อวันที่ 21 กรกฎาคม ค.ศ. 2023 ภาพยนตร์ประสบความสำเร็จ โดยทำเงินทั่วโลก 955 ล้านดอลลาร์สหรัฐ กลายเป็นภาพยนตร์ทำเงินสูงสุดอันดับที่ 3 ในปี ค.ศ. 2023 ภาพยนตร์ระดับอาร์ที่ทำรายได้สูงสุดอันดับที่ 2 และภาพยนตร์เกี่ยวกับสงครามโลกครั้งที่สองที่ทำรายได้สูงสุดอันดับที่ 1 ในขณะเดียวกันปรากฏการณ์ "บาร์เบนไฮเมอร์" ที่เป็นการจับคู่ภาพยนตร์ควบฉายในวันเดียวกันอย่าง *[[บาร์บี้ (ภาพยนตร์)|บาร์บี้]]* จากค่ายวอร์เนอร์บราเธอส์พิคเจอส์ก็ยังทำให้ภาพยนตร์ประสบความสำเร็จร่วมกันอีกด้วย

*ออพเพนไฮเมอร์* ได้รับการเสนอเข้าชิงรางวัลออสการ์ ครั้งที่ 96 มากที่สุดจำนวน 13 สาขา และชนะ 7 สาขา ซึ่งรวมถึงรางวัลภาพยนตร์ยอดเยี่ยม, ผู้กำกับภาพยนตร์ยอดเยี่ยม (โนแลน), นักแสดงนำชายยอดเยี่ยม (คิลเลียน เมอร์ฟี) และนักแสดงสมทบชายยอดเยี่ยม (รอเบิร์ต ดาวนีย์ จูเนียร์)

## อ้างอิง

หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์ระทึกขวัญอเมริกัน
หมวดหมู่:ภาพยนตร์อเมริกัน
หมวดหมู่:ภาพยนตร์ชีวประวัติชีวิตอเมริกัน
หมวดหมู่:ภาพยนตร์ที่กำกับโดย คริสโตเฟอร์ โนแลน
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ที่มีเนื้อหาเกี่ยวกับการทิ้งระเบิดปรมาณูที่ฮิโรชิมะและนางาซากิ
หมวดหมู่:ภาพยนตร์ที่มีเนื้อหาเกี่ยวกับโครงการแมนแฮตตัน
หมวดหมู่:ภาพยนตร์เกี่ยวกับลัทธิคอมมิวนิสต์
หมวดหมู่:ภาพยนตร์อเมริกันที่สร้างจากเหตุการณ์จริง
หมวดหมู่:ภาพยนตร์ที่มีฉากในรัฐนิวเม็กซิโก
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐนิวเจอร์ซีย์‎
หมวดหมู่:ภาพยนตร์ที่ถ่ายทำในรัฐนิวเม็กซิโก
หมวดหมู่:ภาพยนตร์ไอแมกซ์
หมวดหมู่:อินเทอร์เน็ตมีม
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์สงครามที่สร้างจากเหตุการณ์จริง
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:การพรรณนาทางวัฒนธรรมของอัลเบิร์ต ไอน์สไตน์
คำผุย สีสวัสด์

ศาสตราจารย์ **ท้าวมหาคำผุย สีสวัสด์** () เป็นอดีตนายกรัฐมนตรีของรัฐบาลพระราชอาณาจักรลาวพลัดถิ่น ดำรงตำแหน่งตั้งแต่รัฐบาลพลัดถิ่นจัดตั้งขึ้นในปี พ.ศ. 2546 ท้าวคำผุยได้รับเลือกเป็นนายกรัฐมนตรีอีกครั้งในปี พ.ศ. 2548 และ พ.ศ. 2553 จนกระทั้งได้ถึงแก่อสัญกรรมเมื่อวันที่ 18 ตุลาคม พ.ศ. 2566

หมวดหมู่:นายกรัฐมนตรีลาว
หมวดหมู่:นักการเมืองลาว
หมวดหมู่:นิสิตเก่าจุฬาลงกรณ์มหาวิทยาลัย
กง ลู่

**กง ลู่** (ค.ศ. 195–225; ) ชื่อรอง **เต๋อซฺวี่** () เป็นขุนนางของรัฐจ๊กก๊กในยุคสามก๊กของจีน

## ประวัติ
กง ลู่เป็นชาวอำเภออานฮ่าน (安漢縣 *อานฮ่านเซี่ยน*) เมืองปาเส (巴西郡 *ปาซีจฺวิ้น*) ซึ่งปัจจุบันคือนครหนานชง มณฑลเสฉวน บิดาชื่อกง เฉิน (龔諶) รับราชการเป็นเจ้าหน้าที่ปกครอง (功曹 *กงเฉา*) ในเมืองปาเส ในช่วงระหว่างปี ค.ศ. 211 ถึง ค.ศ. 214 ขุนศึกเล่าปี่โจมตีมณฑลเอ๊กจิ๋ว (ครอบคลุมพื้นที่มณฑลเสฉวนและนครฉงชิ่งในปัจจุบัน) เพื่อจะยึดครองมณฑลเอ๊กจิ๋วจากเล่าเจี้ยงผู้เป็นเจ้ามณฑล ในช่วงเวลานั้น กง เฉินยอมจำนนต่อเตียวหุยขุนศึกของเล่าปี่และช่วยเหลือเตียวหุยในการยึดเมืองปาเสให้กับเล่าปี่

ในปี ค.ศ. 214 หลังจากเล่าปี่ยึดมณฑลเอ๊กจิ๋วได้สำเร็จและกลายเป็นเจ้ามณฑล ได้แต่งตั้งให้กง เฉินผู้บิดาของกง ลู่ให้เป็นเจ้าเมือง (太守 *ไท่โฉฺ่ว*) ของเมืองเฉียนเว่ย์ (犍為郡 *เฉียนเว่ย์จฺวิ้น*; ปัจจุบันอยู่บริเวณนครเหมย์ชาน มณฑลเสฉวน) ในขณะเดียวกันก็แต่งตั้งให้กง ลู่เป็นเจ้าหน้าที่ผู้ช่วย (從事 *ฉงชื่อ*) และขุนพลรักษาค่ายใหญ่ (牙門將 *หยาเหมินเจี้ยง*) ในเมืองปากุ๋น

เมื่อกง ลู่ย้ายไปยังเมืองปากุ๋น กง ลู่พร้อมด้วยบัณฑิตอีกคนชื่อเหยา โจฺ้ว (姚伷) ก็ขึ้นมามีชื่อเสียงและเป็นที่นิยม ทั้งยังมีตำแหน่งและเบี้ยหวัดสูง แต่ทั้งคู่ก็ชื่นชมเตียวหงีซึ่งมีสถานะต่ำกว่าตนเพราะนับถือความสามารถของเตียวหงี และทั้งคู่ก็กลายมาเป็นเพื่อนสนิทของเตียวหงี

ในปี ค.ศ. 225 กง ลู่ขึ้นเป็นเจ้าเมืองอวดจุ้น (越巂郡 *เยฺว่ซีจฺวิ้น*/*เยฺว่ฉุ่ยจฺวิ้น*; อยู่ทางตะวันออกเฉียงใต้นครซีชาง มณฑลเสฉวนในปัจจุบัน) ในปีเดียวกัน กง ลู่เข้าร่วมกับจูกัดเหลียงอัครมหาเสนาบดีแห่งจ๊กก๊กในการทัพปราบกบฏและชนเผ่าลำมัน (南蠻 *หนานหมาน*) ในภูมิภาคหนานจงทางใต้ของจ๊กก๊ก กง ลู่ถูกสังหารในที่รบขณะอายุ 31 ปี (โดยการนับอายุแบบเอเชียตะวันออก)

น้องชายของกง ลู่ชื่อกง เหิง (龔衡) รับราชการเป็นนายทหารของจ๊กก๊ก

## ดูเพิ่ม
* รายชื่อบุคคลในยุคสามก๊ก

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* ฉาง ฉฺวี (ศตวรรษที่ 4). *[[พงศาวดารหฺวาหยาง]]* (*หฺวาหยางกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.
* 

หมวดหมู่:ขุนนางของจ๊กก๊ก
กลุ่มภาษาซูลาเวซีใต้ตอนเหนือ

**กลุ่มภาษาซูลาเวซีใต้ตอนเหนือ** เป็นกลุ่มย่อยของกลุ่มภาษาซูลาเวซีใต้ในตระกูลภาษาออสโตรนีเซียน โดยมีผู้พูดกระจายจากคาบสมุทรซูลาเวซีตะวันตกจนถึงอ่าวโบเนอ ภาษาที่สำคัญที่สุดในกลุ่มนี้คือภาษามันดาร์และโตราจา

## การจัดอันดับ
กลุ่มภาษาซูลาเวซีใต้ตอนเหนือแบ่งออกเป็น 5 สาขา ดังนี้:
*มันดาร์
*มามูจู
***ปีตูอูลุนนาซาลู**
**Aralle-Tabulahan
**บัมบัม
**ดักกา
**Pannei
**Ulumanda’
***Massenrempulu**
**ดูรี
**เอ็นเรกัง
**ไมวา
**มาลิมปุง
***โตราจา**
**กาลุมปัง
**มามาซา (รวม Pattae')
**Tae’
**Talondo’
**Toraja-Sa’dan
van der Veen (1929) จัดให้สาขาปีตูอูลุนนาซาลู, Massenrempulu และโตราจาเป็นหน่วยต่างหาก

## อ้างอิง

## แหล่งข้อมูลอื่น
* Northern South Sulawesi at *[[Ethnologue]]* (23rd ed., 2020).
ชัยชนะ เดชเดโช

**ชัยชนะ เดชเดโช**  (เกิด 14 มิถุนายน พ.ศ. 2529)  เป็นนักการเมืองชาวไทย ปัจจุบันดำรงตำแหน่งรองหัวหน้าพรรคประชาธิปัตย์ ดูแลพื้นที่ภาคใต้ อดีตรัฐมนตรีช่วยว่าการกระทรวงสาธารณสุข ในรัฐบาลแพทองธาร ชินวัตร อดีตรองเลขาธิการพรรคประชาธิปัตย์ อดีตประธานคณะกรรมาธิการการตำรวจ ในสภาผู้แทนราษฎรไทย ชุดที่ 26 อดีตสมาชิกสภาผู้แทนราษฎรจังหวัดนครศรีธรรมราช

## ประวัติ
ชัยชนะ เกิดเมื่อวันที่ 14 มิถุนายน พ.ศ. 2529 ที่ตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช เป็นบุตรนายวิฑูรย์ เดชเดโช อดีตนายกองค์การบริหารส่วนจังหวัดนครศรีธรรมราช และนางกนกพร เดชเดโช สมาชิกสภาผู้แทนราษฎรจังหวัดนครศรีธรรมราช และอดีตนายกองค์การบริหารส่วนจังหวัดนครศรีธรรมราช มีน้องชาย 3 คน คือ พิชิตชัย เดชเดโช อดีตประธานสภาองค์การบริหารจังหวัดนครศรีธรรมราช, พิทักษ์เดช เดชเดโช สมาชิกสภาผู้แทนราษฎรจังหวัดนครศรีธรรมราช และพงษ์เดโช เดชเดโช ด้านครอบครัวมีบุตร 3 คน

ชัยชนะ สำเร็จการศึกษาระดับมัธยมศึกษาตอนปลาย จากโรงเรียนปทุมคงคา ระดับปริญญาตรี ศิลปศาสตรบัณฑิต สาขารัฐศาสตร์ และระดับปริญญาโท ศิลปศาสตรมหาบัณฑิต สาขาเดียวกัน จาก มหาวิทยาลัยรามคำแหง และสำเร็จการอบรมหลักสูตรการป้องกันราชอาณาจักรสำหรับผู้บริหารแห่งอนาคต วิทยาลัยป้องกันราชอาณาจักร รุ่นที่ 1

## งานการเมือง
ชัยชนะ เคยดำรงตำแหน่งทางการเมืองท้องถิ่น คือ สมาชิกสภาองค์การบริหารจังหวัดนครศรีธรรมราช  เมื่อปี 2556-2561 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกเมื่อ พ.ศ. 2562 สังกัดพรรคประชาธิปัตย์ อีกสองปีต่อมาเขาได้รับการแต่งตั้งให้ดำรงตำแหน่งรองหัวหน้าพรรคประชาธิปัตย์
พ.ศ. 2568 มีการปรับครม. แพทองธาร 1/2 โดยได้รับโปรดเกล้าในวันที่ 30 มิถุนายน 2568 เป็น รมช.สาธารณสุข

### สมาชิกสภาผู้แทนราษฎร
ชัยชนะ เดชเดโช ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอร่อนพิบูลย์
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนเบญจมราชูทิศ นครศรีธรรมราช
หมวดหมู่:บุคคลจากโรงเรียนปทุมคงคา
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
ฟลัตเตอร์

**ฟลัตเตอร์** เป็นเฟรมเวิร์กส่วนติดต่อผู้ใช้ที่โอเพนซอร์ส ที่สร้างโดยกูเกิล สามารถใช้สร้างแอปพลิเคชันได้แบบข้ามแพลตฟอร์มจากฐานโค้ดเดี่ยว (single codebase) ไปทำงานบน เว็บเบราว์เซอร์, แอนดรอยด์ (ระบบปฏิบัติการ), ไอโอเอส, กูเกิล ฟิวเชีย, เว็บเบราว์เซอร์, ลินุกซ์, แมคโอเอส (รวมไปถึง แอปเปิลซิลิคอน) และ ไมโครซอฟท์ วินโดวส์ได้ มีการกล่าวถึงตั้งแต่ปี 2558 และมีการเปิดตัวเวอร์ชันแรกของฟลัตเตอร์ในปี 2560

## ส่วนประกอบหลัก
ส่วนประกอบหลักของฟลัตเตอร์คือ:
* แพลตฟอร์มสำหรับภาษาดาร์ต (dart)
* เอนจิ้นฟลัตเตอร์
* ไลบรารีพื้นฐาน
* วิดเจ็ตสำหรับการออกแบบ
* เครื่องมือนักพัฒนาฟลัตเตอร์

## การรองรับสิ่งแวดล้อมสำหรับการพัฒนาแบบเบ็ดเสร็จ
ฟลัตเตอร์สร้างปลั๊กอินเพื่อรองรับ สิ่งแวดล้อมสำหรับการพัฒนาแบบเบ็ดเสร็จ และเครื่องมือแก้ไขข้อความ ต่อไปนี้
* อินเทลลิเจไอเดีย
* แอนดรอยด์สตูดิโอ
* วิชวลสตูดิโอโค้ด
* อีแม็คส์
สิ่งแวดล้อมสำหรับการพัฒนาแบบเบ็ดเสร็จอื่นสามารถใช้ปลั๊กอินที่สร้างโดยชุมชน

## ดูเพิ่ม
* Apache Cordova
* Titanium SDK
* Codename One
* Mobile development framework
* NativeScript
* GTK
* React Native
* Xamarin

## อ้างอิง

หมวดหมู่:ซอฟต์แวร์ในปี พ.ศ. 2560
ฟุตบอลถ้วยพระราชทานประเภท ก. ประจำปี 2546

**การแข่งขัน[[ฟุตบอลชิงถ้วยพระราชทานประเภท ก.|ฟุตบอลถ้วยพระราชทาน ประเภท ก.]] ประจำปี พ.ศ. 2546** จัดขึ้นโดยนำทีมธนาคารกรุงไทย ชนะเลิศไทยลีก ฤดูกาล 2546/47 กับ บีอีซี เทโรศาสน รองชนะเลิศไทยลีก ฤดูกาล 2546/47 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี

## ชิงชนะเลิศ

## ดูเพิ่ม
* ไทยลีก ฤดูกาล 2546/47

## อ้างอิง

หมวดหมู่:การแข่งขันฟุตบอลในประเทศไทย
หมวดหมู่:การแข่งขันกีฬาในจังหวัดปทุมธานี
หมวดหมู่:ฟุตบอลไทยในปี พ.ศ. 2547
วัดสุวรรณภูมิ (จังหวัดสุพรรณบุรี)

**วัดสุวรรณภูมิ** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ริมถนนพระพันวษา ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี 

วัดสุวรรณภูมิ สันนิษฐานว่าสร้างขึ้นในสมัยกรุงศรีอยุธยา ในอดีตมีชื่อว่า **วัดกลาง** ปรากฏชื่อในเสภาเรื่อง *[[ขุนช้างขุนแผน]]* ตอนนางศรีประจันยกนางวันทองให้ขุนช้าง โดยขุนช้างได้ใช้อุบายหลอกว่าขุนแผนเสียชีวิตในระหว่างศึกสงคราม นางวันทองจำต้องยอมแต่งงานกับขุนช้าง แล้วรื้อเรือนหอหลังเดิมของขุนแผนกับนางวันทองมาถวายที่วัดกลางแห่งนี้ 

ต่อมาวัดมีสภาพทรุดโทรม ได้รับการบูรณะสร้างใหม่ในสมัยกรุงรัตนโกสินทร์ โดยพระยาสุนทรสงครามรามพิไชย (แจ่ม สุนทรวิภาต) เจ้าเมืองสุพรรณบุรี ชาวบ้านจึงเรียกกันว่า **วัดใหม่**

พ.ศ. 2459 สมเด็จพระมหาสมณเจ้า กรมพระยาวชิรญาณวโรรส เสด็จตรวจการณ์คณะสงฆ์จังหวัดสุพรรณบุรี เสด็จประทับที่วัดนี้แล้วทรงเปลี่ยนนามวัดใหม่ว่า **วัดสุวรรณภูมิ** 

สำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2374 ได้รับพระราชทานวิสุงคามสีมาเมื่อ พ.ศ. 2523

อาคารเสนาสนะที่สำคัญ ได้แก่ วิหาร และทางวัดยังได้สร้างพิพิธภัณฑ์สมเด็จพระสังฆราชปุ่น ปุณณสิริ เมื่อ พ.ศ. 2514 ลักษณะอาคาร 2 ชั้น รวบรวมโบราณวัตถุ พระพุทธรูปสมัยต่างๆ เครื่องถ้วย ชาม แก้ว แจกัน นาฬิกา อาวุธ เชี่ยนหมาก โดยเฉพาะบาตรสังคโลก สมัยสุโขทัย อายุราวพุทธศตวรรษที่ 18–19 มีเพียงชิ้นเดียวในประเทศไทย 

## ลำดับเจ้าอาวาส
ลำดับเจ้าอาวาส และผู้รักษาการแทนเจ้าอาวาสวัดสุวรรณภูมิ (เท่าที่พบข้อมูล)

## อ้างอิง

สุวรรณภูมิ
หมวดหมู่:โบราณสถานในจังหวัดสุพรรณบุรี
ขวัญเรือน เทียนทอง

**ขวัญเรือน เทียนทอง**  (เกิด 1 สิงหาคม พ.ศ. 2487) เป็นนักการเมืองชาวไทย อดีตสมาชิกสภาผู้แทนราษฎรจังหวัดสระแก้ว สังกัดพรรคพลังประชารัฐ อดีตสมาชิกวุฒิสภาจังหวัดสระแก้ว อดีตนายกองค์การบริหารส่วนจังหวัดสระแก้ว

## ประวัติ
ขวัญเรือน เทียนทอง เกิดเมื่อวันที่ 1 สิงหาคม พ.ศ. 2487 เป็นบุตรสาวของนายจินคูณ และ นางหมู ยุวถาวร สำเร็จการศึกษาระดับปริญญาตรี ศิลปศาสตรบัณฑิต สาขาวิชาพัฒนาชุมชน จากมหาวิทยาลัยราชภัฏวไลยอลงกรณ์ ในพระบรมราชูปถัมภ์ 

ขวัญเรือนสมรสกับนายพิเชษฐ์ เทียนทอง น้องชายของเสนาะ เทียนทอง มีบุตร-ธิดา 4 คน คือ ฐานิสร์ เทียนทอง นายกองค์การบริหารส่วนจังหวัดสระแก้ว อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรจังหวัดสระแก้ว, อนุรักษ์ เทียนทอง ประธานสภาอุตสาหกรรมจังหวัดสระแก้ว, ตรีนุช เทียนทอง รัฐมนตรีว่าการกระทรวงแรงงาน อดีตรัฐมนตรีว่าการกระทรวงศึกษาธิการ สมาชิกสภาผู้แทนราษฎรจังหวัดสระแก้ว และ บดี เทียนทอง สมาชิกสภาผู้แทนราษฎรจังหวัดสระแก้ว

## งานการเมือง
ขวัญเรือน เคยดำรงตำแหน่งเป็นกำนันตำบลวัฒนานคร ในปี พ.ศ. 2535 ก่อนที่จะได้รับเลือกเป็นสมาชิกวุฒิสภาจังหวัดสระแก้ว ในปี พ.ศ. 2549 และได้รับเลือกตั้งเป็นนายกองค์การบริหารส่วนจังหวัดสระแก้ว ในช่วง พ.ศ. 2564 ถึง พ.ศ. 2566 ก่อนที่จะลาออกในเวลาต่อมา

ขวัญเรือน ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ

### สมาชิกสภาผู้แทนราษฎร
ขวัญเรือน เทียนทอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสระแก้ว สังกัดพรรคพลังประชารัฐ

### สมาชิกวุฒิสภา
ขวัญเรือน เทียนทอง ได้รับการเลือกตั้งเป็นสมาชิกวุฒิสภามาแล้ว 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2549 จังหวัดสระแก้ว

## เครื่องราชอิสริยาภรณ์

## อ้างอิง

หมวดหมู่:สกุลเทียนทอง
หมวดหมู่:นักธุรกิจชาวไทย
หมวดหมู่:ข้าราชการพลเรือนหญิงชาวไทย
หมวดหมู่:นักการเมืองจากจังหวัดสระแก้ว
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดสระแก้ว
หมวดหมู่:สมาชิกวุฒิสภาจังหวัดสระแก้ว
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดสระแก้ว
หมวดหมู่:นักการเมืองพรรคพลังประชารัฐ
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:ผู้ได้รับเครื่องราชอิสริยาภรณ์ ท.ม.
กิมห้วน

**กิมห้วน** มีชื่อในภาษาจีนกลางว่า **จินหฺวานซานเจี๋ย** () เป็นตัวละครในนวนิยายอิงประวัติศาสตร์จีนเรื่อง*[[สามก๊ก]]*ในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 *หนานหมาน*) ใต้การบังคับบัญชาของเบ้งเฮ็กผู้เป็นมันอ๋อง (蠻王 *หมานหวาง*) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว

กิมห้วนเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
กิมห้วนปรากฏเป็นตัวละครในนวนิยาย*สามก๊ก*ตอนที่ 87 ตามความในนวนิยาย*สามก๊ก* เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้กิมห้วนพร้อมด้วยสุนาและห้วยหลำนำทหารสามสาย สายละห้าหมื่นนายยกไปต้านทัพข้าศึก  

ด้านขุนพลจ๊กก๊กอุยเอี๋ยนและเตียวจูล่งได้รับการกระตุ้นจากจูกัดเหลียงจึงนำกำลังห้าพันนายลอบไปโจมตีค่ายของกองกำลังชนเผ่าลำมันในเวลากลางคืน กิมห้วนที่ถูกโจมตีกะทันหันพบเข้ากับเตียวจูล่ง รบได้เพลงเดียวก็ถูกเตียวจูล่งแทงตกม้าตาย และถูกตัดศีรษะนำมามอบให้จูกัดเหลียง

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

### บรรณานุกรม
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*), ตอนที่ 87.

หมวดหมู่:ตัวละครสมมติในยุคสามก๊ก
วชิรวิชญ์ วัฒนภักดีไพศาล

**วชิรวิชญ์ วัฒนภักดีไพศาล** (เกิด 10 ตุลาคม พ.ศ. 2543) ชื่อเล่น **ริว** เป็นนักกีฬา นายแบบ นักร้อง และนักแสดงชาวไทย สังกัด ช่อง 3 เอชดี อดีตนักปิงปองเยาวชนทีมชาติ เคยเป็นหนึ่งในสมาชิกของโปรเจกต์ ไนน์บายนาย

## ประวัติ
วชิรวิชญ์ วัฒนภักดีไพศาล (นามสกุลเดิม : อรัญธนวงศ์) มีชื่อเล่นว่า ริว เกิดเมื่อวันที่ 10 ตุลาคม 2543 เป็นบุตรชายคนโต มีน้องชาย 1 คน สำเร็จการศึกษาระดับชั้นประถมศึกษาจาก โรงเรียนอัมพรไพศาล ระดับชั้นมัธยมศึกษาจาก โรงเรียนบีเอฟเอส สำเร็จการศึกษา​ระดับปริญญาตรีจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ ปัจจุบันกำลังศึกษาระดับปริญญาโทที่คณะรัฐศาสตร์ มหาวิทยาลัยกรุงเทพธนบุรี

## เข้าสู่วงการบันเทิง
วชิรวิชญ์เริ่มต้นเส้นทางเข้าสู่วงการบันเทิงจากการบอกพี่ที่รู้จักว่าอยากเป็นนายแบบเนื่องจากอยากจ่ายค่าเทอมเอง รุ่นพี่คนนั้นจึงได้พาไปพบกับ "ป้าตือ-สมบัษร ถิระสาโรช" ออร์แกไนเซอร์และโมเดลลิ่งชื่อดัง โดยก่อนจะเข้าวงการเขาเคยเป็นนักเทเบิลเทนนิสเยาวชนมาก่อน จากนั้นป้าตือจึงได้ให้โอกาสเดินแบบตามที่ตั้งใจ และได้มีผลงานชิ้นแรกในวงการคือมิวสิควิดีโอเพลง "เขียนไว้ให้เธอ" ของวง scooper ในปี 2557 ตอนอายุประมาณ 13-14 ปี ได้เข้ามาแคสต์งานและเซ็นสัญญากับทางช่อง 3​ ต่อมาช่อง 3​ อนุญาต​ให้เขาไปร่วมโปรเจ็คท์ ไนน์บายนาย และได้ร่วมแสดงในซีรีส์เรื่องดังของทาง นาดาวบางกอก เรื่อง เลือดข้นคนจาง เมื่อปี 2561 โดยรับบทเป็น "มาเก๊า จิระอนันต์" ทำให้เขาเริ่มมีชื่อเสียง หลังจากจบโปรเจ็คท์เขาก็กลับมาที่ช่อง 3 ​เหมือนเดิม และได้โอกาสแสดงละครเรื่องแรกคือเรื่อง พฤษภา-ธันวา รักแท้แค่เกิดก่อน​ ของผู้จัด มนัสนันท์ พันเลิศวงศ์สกุล ในปี 2564 โดยรับบท "ตั้ม" จากนั้นก็มีผลงานภาพยนตร์เรื่องแรกคือเรื่อง 16 ห้าว 19 เดือด​ โดยรับบท "กัน" ในปี 2566 เขามีละครถึง 2 เรื่องคือเรื่อง มาตาลดา และ เลือดเจ้าพระยา

## ผลงานการแสดง

### ละครโทรทัศน์

### ซีรีส์

### ภาพยนตร์

### เพลง

* เพลง Summer Rain Ost. พฤษภา-ธันวา รักแท้แค่เกิดก่อน
* เพลง หมื่นคำลา Ost. พฤษภา-ธันวา รักแท้แค่เกิดก่อน
* เพลง สอยดาวสาวเดือน Ost. เลือดเจ้าพระยา ร้องร่วมกับ น้ำฟ้า ธัญญภัสร์​

### มิวสิกวิดีโอ

* เพลง เขียนไว้ให้เธอ ศิลปินวง Scooper (2557)
* เพลง โลมาไม่ใช่ปลา ศิลปิน NaNa (2563)
* เพลง ยังทนไหว ศิลปิน Rubytan (2563)
* เพลง ตอนเธอหลับ (WHEN YOU SLEEP) ศิลปิน mints (2566)
* เพลง Sunset Sensory ศิลปิน Mai Davika (2566)
* เพลง ยัง (be the same)​ ศิลป​ิน DEN (2567)
* เพลง โคจรด้วยรัก ศิลปิน​ Goy Arachaporn​ (2568)
* เพลง ฝากใจ ศิลปิน อิ้งค์ วรันธร (2568)

### การแสดงสด

* Channel 3 Super Fan Live! : SUPERNOVA คอนเสิร์ตระเบิดจักรวาล - 23 สิงหาคม พ.ศ. 2563
* BEC MUSIC SHOWCASE -​ 18 พฤษภาคม พ.ศ. 2567
* Butterbear’s 1st Fam Meeting Adventure Awaits! (แขกรับเชิญ) -​ 10 พฤศจิกายน​ พ.ศ. 2567
* MEENPING now and forever (เป็นแขกรับเชิญ) - 16 มีนาคม​ พ.ศ.​ 2568

### โฆษณา​
* เครื่องดื่ม สปอนเซอร์
* KUKURU น้ำผลไม้ผสมโยเกิร์ต
* แอร์ GREE
* ASICS [Brand Ambassador]
* AIA
* MITSUBISHI All-New XFORCE HEV

## ผลงานเพลง

### ​ไนน์บายนาย​
* ซิงเกิลมินิอัลบั้ม​ En Route สังกัด 4NOLOGUE

;หมายเหตุ

### คอนเสิร์ต​
* 9x9 THAILAND TOUR : ROUTE TO THE DESTINATION

*

* PP Krit My Pleasure Concert (แขกรับเชิญ 9x9)

## รางวัล

## อ้างอิง

หมวดหมู่:นักแสดงสังกัดช่อง 3 เอชดี
หมวดหมู่:นายแบบไทย
หมวดหมู่:นักร้องชายชาวไทย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:บุคคลที่ยังมีชีวิตอยู่
ไม่ใช่จำนวน

ในการคอมพิวเตอร์ ค่าไม่ใช่จำนวน  ()  หรือ **NaN** () เป็น ค่า เฉพาะของ ประเภทข้อมูล ตัวเลข (มักเป็น จำนวนจุดลอยตัว) ซึ่งไม่ได้กำหนดหรือไม่สามารถแทนด้วยค่าจำนวนได้ เช่น ผลลัพธ์ของ ศูนย์หารด้วยศูนย์ การใช้ NaN อย่างเป็นระบบได้รับการแนะนำโดยมาตรฐานจำนวนจุดลอยตัว IEEE 754 ในปี 1985 พร้อมกับการแสดงปริมาณไม่จำกัดอื่น ๆ เช่น ค่าอนันต์

ใน คณิตศาสตร์ เลขศูนย์หารด้วยศูนย์มักจะไม่ได้นิยาม ดังนั้นจึงแทนด้วย NaN ในระบบคอมพิวเตอร์ Transreal arithmetic เป็นระบบคณิตศาสตร์ที่กำหนดให้ NaN (0/0) เป็น "ค่าว่าง"

รากที่สองของจำนวนลบ ไม่ใช่จำนวนจริง ดังนั้นจึงแทนด้วย NaN ในระบบคอมพิวเตอร์ที่สอดคล้องกัน NaN ยังอาจใช้เพื่อแสดงค่าที่ขาดหายไปในการคำนวณ

มี NaN สองประเภทที่แยกจากกัน ซึ่งเรียกว่า *NaN แบบเงียบ* () และ *NaN แบบส่งสัญญาณ* () ใช้ NaN แบบเงียบเพื่อเผยแพร่ข้อผิดพลาดที่เกิดจากการดำเนินการหรือค่าที่ไม่ถูกต้อง NaN แบบส่งสัญญาณ สามารถรองรับคุณสมบัติขั้นสูง เช่น การผสม การคำนวณเชิงตัวเลขและสัญลักษณ์ หรือส่วนขยายอื่น ๆ นอกเหนือไปจากจำนวนจุดลอยตัวพื้นฐาน

## การแสดงผล
ระบบปฏิบัติการและภาษาโปรแกรมต่างๆ มีวิธีการแสดงค่าไม่ใช่จำนวนที่แตกต่างกัน
 nan (ภาษาซี, ภาษาซีพลัสพลัส, ภาษาไพธอน)
 NaN (ECMAScript, ภาษารัสต์, C#, Julia). Julia may show alternative NaN, depending on precision, NaN32, and NaN16; NaN is for Float64 type.
 NaN% 
 NAN (ภาษาซี, ภาษาซีพลัสพลัส, ภาษารัสต์)
 NaNQ (IBM XL และ AIX: Fortran, C++ proposal n2290)
 NaNS (                       "                   )
 qNaN
 sNaN
 1.#SNAN (Excel)
 1.#QNAN (Excel)
 -1.#IND (Excel)
 +nan.0 (Scheme)

## เชิงอรรถ
### หมายเหตุ

### รายการอ้างอิง

### มาตรฐาน
* 
* 

## แหล่งข้อมูลอื่น
* Not a Number, foldoc.org
* IEEE 754-2008 Standard for Floating-Point Arithmetic 
* IEEE 754-2019 Standard for Floating-Point Arithmetic 

หมวดหมู่:ชนิดข้อมูล
หมวดหมู่:เลขคณิตคอมพิวเตอร์
หมวดหมู่:ชนิดข้อมูลพื้นฐาน
วัดเพ็งประดิษฐาราม

**วัดเพ็งประดิษฐาราม** เป็นวัดราษฎร์สังกัดคณะสงฆ์ฝ่ายมหานิกาย ในตำบลเคียนซา อำเภอเคียนซา จังหวัดสุราษฎร์ธานี ปัจจุบันมีพระครูวิสุทธิธุราทร (วัชรา ปริสุทฺโธ ป.ธ.3) เป็นเจ้าอาวาส

วัดเพ็งประดิษฐารามสร้างเมื่อ พ.ศ. 2458 ตั้งอยู่ริมฝั่งแม่น้ำตาปีบริเวณหลังตลาดเคียนซา ต่อมาประมาณ พ.ศ. 2460 บริษัทบ่อถ่านศิลาสยามจำกัดสินใช้ มีความประสงค์ใช้ที่ดินบริเวณที่ตั้งวัดเพื่อดำเนินกิจการ จึงย้ายวัดมาไว้ที่ตั้งปัจจุบัน และประมาณ พ.ศ. 2488 กำนันตำบลเคียนซาในขณะนั้น จึงได้บริจาคที่ดินที่เป็นสวนพริกให้เพื่อย้ายวัดมาสร้างใหม่ โดยมีเจ้าอาวาสรูปแรกชื่อ พระครูเพ็ง รัตโน วัดที่ย้ายมาสร้างใหม่ จึงได้ชื่อว่า **วัดเพ็ง** ตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 14 มิถุนายน พ.ศ. 2533

อาคารเสนาสนะที่สำคัญ ได้แก่ อุโบสถทรงไทย สร้างเมื่อ พ.ศ. 2479 โรงฉันท์ไม้ยกพื้นทรงปั้นหยา กุฏิสงฆ์ทำด้วยไม้ สร้างสมัยพระบาทสมเด็จพระมงกุฎเกล้าเจ้าอยู่หัว เรือนรับรอง สร้างเมื่อ พ.ศ. 2491 นอกจากนั้นยังมีเรือเจ้าแม่ธารทิพย์ เรือไม้ตะเคียนและท่านเจ้าฟ้า เป็นพระพุทธรูปปางมารวิชัย พ.ศ. 2503

## อ้างอิง

เพ็งประดิษฐาราม
หมวดหมู่:อำเภอเคียนซา
อุลตร้าแมนเมบิอุส ภาคนอกตำนาน อาเมิร์ดดาร์กเนส

***อุลตร้าแมนเมบิอุส ภาคนอกตำนาน อาเมิร์ดดาร์กเนส*** () เป็นออริจินัลวิดีโอจากละครชุดโทรทัศน์ *[[อุลตร้าแมนเมบิอุส]]* วางจำหน่ายเมื่อวันที่ 25 กรกฎาคม ค.ศ. 2008 และ 22 สิงหาคม ปีเดียวกัน

ในบทความนี้ได้มีการอธิบายถึงฉบับที่ตีพิมพ์ลงนิตยสารด้วย

## ออริจินัลวิดีโอ
### ภาพรวมของออริจินัลวิดีโอ
เป็นผลงานลำดับที่ 2 ของ อุลตร้าแมนเมบิอุส ภาคพิเศษ ผู้กำกับคือ ซาโนะ โทโมคิ ซึ่งเป็นผู้กำกับหลักของภาคละครโทรทัศน์ชุดและยังได้รับหน้าที่ผู้กำกับสเปเชียลเอฟเฟ็กต์เป็นครั้งแรกอีกด้วย

## ฉบับนิตยสาร
### ภาพรวมของฉบับนิตยสาร
ผลงานภาคต่อจาก "อุลตร้าแมนเมบิอุส ภาคนอกตำนาน อภิมหาสงครามทางช้างเผือก" ตีพิมพ์ลงในนิตยสาร เทเลบิแม็กกาซีน ของ สำนักพิมพ์โคดันฉะ ตั้งแต่ฉบับเดือน กุมภาพันธ์ ค.ศ. 2008 และนิตยสารเทเลบิคุง ของ สำนักพิมพ์โชงาคุคัง ตั้งแต่ฉบับเดือน มีนาคม ในปีเดียวกัน โดยมี อุจิยามะ มาโมรุ ผู้วาดมังงะเรื่อง เดอะ อุลตร้าแมน หรือ ศึกยอดมนุษย์ในภาษาไทย มาเป็นผู้วาดให้กับทางเทเลบิคุง โดยคราวนี้นอกจากจะมีตัวละครเฉพาะจากผลงานของมาโมรุออกมาปรากฏตัวเหมือนเรื่องก่อนตั้งแต่ เมรอส, กองทัพแจ็คเกิ้ล, ไฟตัส และตัวละครอื่นๆ รวมทั้งตัวละครหน้าใหม่อย่าง ออร่า หลังจากนั้นทางสำนักพิมพ์โคดันฉะจึงได้นำมังงะที่เคยตีพิมพ์ในนิตยาสารเทเลบิแม็กกาซีน มารวมเล่มเป็นนิยายภาพประกอบโดยเป็นภาพนิ่งจากภาพของไลฟ์แอคชัน ออกวางจำหน่ายไปเมื่อเดือน กรกฎาคม ค.ศ. 2008 หลังจากนั้นทางสำนักพิมพ์โชงาคุคังจึงค่อยออกมังงะแบบรวมเล่มที่เคยตีพิมพ์ในนิตยาสาร เทเลบิคุงดีลักซ์ ตามมาเมื่อวันที่ 29 พฤษภาคม ค.ศ. 2009 โดยมีการ์ดโปรโม ไดไคจูแบทเทิล ULTRA MONSTERS NEO ของ อสูรวิหคอวกาศ กาโรลาร์ ซึ่งเป็นสัตว์ประหลาดที่ปรากฏอยู่ในมังงะเรื่องนี้แถมมาให้ด้วย

นอกจากจะมีการบอกเล่าเรื่องราวลงในนิตยสารเหมือนเช่นภาคก่อนแล้ว ยังได้มีการถ่ายทำออกมาในรูปแบบ DVD และมีการสร้างเนื้อเรื่องเพื่อนำไปใช้ในการแสดงสดบนเวที อุลตร้าแมนพรีเมียร์สเตจ 2 และ อุลตร้าแมนเฟสติวัลประจำปี 2008 อีกด้วย

แต่ทว่า เนื้อเรื่องที่นำมาแสดงบนเวทีในงานอุลตร้าแมนเฟสติวัลในครั้งนี้จะแตกต่างจากภาคที่แล้วตรงที่การแสดงในรอบแรก จะมีความเกี่ยวโยงกับเนื้อเรื่องใน DVD เพราะทางทีมงานจะใช้ภาพอาร์มเมิร์ดดาร์คเนส ที่ปรากฏตัวอยู่ใน DVD มาฉายเพื่อเป็นการเปิดตัวในช่วงแรก แต่หลังจากนั้น อาร์มเมิร์ด เมฟิรัส จะกลายเป็นบอสตัวสุดท้ายแทน แต่การแสดงในรอบหลังๆ อาร์มเมิร์ด เมฟิรัส จะกลายเป็นรองบอส และมีศัตรูหน้าใหม่อย่าง กาโรลาร์ กับ ซาราบอน โผล่ออกมาแทน นอกจากนี้ยังมี จีโอลกอน กับ มนุษย์ดาวเอ็นดีลล์ ซึ่งเป็นศัตรูในภาคที่แล้วออกมาด้วย

## อุลตร้าแมนที่ปรากฏตัว
หมายเหตุ: อุลตร้าแมนที่ปรากฏในนิตยสารและสื่อต่างๆ

## สัตว์ประหลาดและมนุษย์ต่างดาว
;ชุดเกราะปีศาจความมืด อาเมิร์ดดาร์กเนส (暗黒魔鎧装 アーマードダークネス)
;อสูรวิหคอวกาศ กาโรลาร์ (宇宙鳥獣 ガロウラー)
;อสูรผู้ไร้ความหวั่นเกรง ซาราบอน (宇宙苦無獣 ザラボン)

## อ้างอิง
### หมายเหตุ

### เชิงอรรถ
### ข้อมูลที่มา

ม
อ
โจเซฟ ไอแซก

**โจเซฟ ไอแซก** (; เกิด ค.ศ. 1969) เป็นนักการเมืองชาวดอมินีกาจากพรรคแรงงานดอมินีกา ซึ่งดำรงตำแหน่งประธานสภาผู้แทนราษฎรตั้งแต่ ค.ศ. 2020

ไอแซกเป็นอดีตสมาชิกสภาผู้แทนราษฎรดอมินีกาจากพรรคแรงงานรวม และย้ายมาพรรคแรงงานดอมินีกา แต่ไม่ได้รับเลือกในการเลือกตั้งปี 2019 เขาได้รับเลือกจากพรรคให้ดำรงตำแหน่งประธานรัฐสภา และสาบานตนเข้ารับตำแหน่งเมื่อวันที่ 10 กุมภาพันธ์ ค.ศ. 2020

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักการเมืองดอมินีกา
หมวดหมู่:ประธานสภาผู้แทนราษฎรดอมินีกา
ชื่อเสียง

**ชื่อเสียง** หรือ **เกียรติภูมิ** ของหน่วยทางสังคม (บุคคล กลุ่มทางสังคม องค์กร หรือสถานที่) เป็นความคิดเห็นเกี่ยวกับหน่วยทางสังคมนั้น ซึ่งโดยทั่วไปแล้วพัฒนาขึ้นจากผลการประเมินทางสังคมตามเกณฑ์ชุดหนึ่งของสังคม เช่น พฤติกรรมหรือผลงาน

ชื่อเสียงเป็นเรื่องที่มีทั่วไป เกิดขึ้นเอง และเป็นกลไกที่มีประสิทธิภาพสูง ในการควบคุมทางสังคม เป็นเรื่องของการศึกษาทางสังคม การจัดการ และ เทคโนโลยี วิทยาศาสตร์ ส่งผลในระดับกว้างตั้งแต่สภาพแวดล้อมการแข่งขัน เช่น ตลาดไปจนถึงหน่วยงาน เช่น บริษัท องค์กร สถาบัน และชุมชน นอกจากนี้ ชื่อเสียงยังทำหน้าที่ในระดับต่าง ๆ ของปัจเจกบุคคลและเหนือปัจเจกบุคคล ในระดับเหนือปัจเจกบุคคลนั้นเกี่ยวข้องกับกลุ่ม ชุมชน กลุ่ม และหน่วยงานทางสังคม (เช่น บริษัท บริษัท องค์กร ประเทศ วัฒนธรรม และแม้แต่อารยธรรม) ซึ่งจะส่งผลต่อปรากฏการณ์ในระดับต่าง ๆ ตั้งแต่ชีวิตประจำวัน ไปจนถึงความสัมพันธ์ระหว่างชาติ 

## อ้างอิง

หมวดหมู่:จิตวิทยาสังคม
หมวดหมู่:สถานะทางสังคม
หมวดหมู่:จิตวิทยาจริยศาสตร์
อุลตร้าแมนเมบิอุส ภาคพิเศษ ฮิคาริซาก้า

***อุลตร้าแมนเมบิอุส ภาคพิเศษ ฮิคาริซาก้า*** () เป็นซีรีส์สตรีมอินเทอร์เน็ตจากละครชุดโทรทัศน์ *[[อุลตร้าแมนเมบิอุส]]* เผยแพร่เมื่อช่วงปี ค.ศ. 2006 จนถึง ค.ศ. 2007 เป็นละครโทคุซัทสึเรื่องแรกที่ลงในทางอินเทอร์เน็ตในประเทศญี่ปุ่น

เผยแพร่ทางเว็บไซต์ NTT Group โดยใช้บัญชีผู้ใช้ เฟล็กซ์สแควร์ ในการรับชม

## ภาพรวม
เป็นผลงานแรกของอุลตร้าแมนเมบิอุส ภาคพิเศษ โดยอุลตร้าแมนฮิคาริเป็นตัวนำเรื่อง โดยจะเล่าถึงความเป็นมาของฮิคาริ จากเนื้อหาระหว่างตอนที่ 5, 17 และ 34 ของละครโทรทัศน์ชุด

เผยแพร่ทาง เฟล็กซ์สแควร์ (FLET'S SQUARE) มีให้เฉพาะผู้ใช้ FLET'S ในประเทศญี่ปุ่นเท่านั้น และรับชมได้ฟรีด้วยเว็บไซต์ goo แต่ต้องลงทะเบียน goo ID และ goo Raku Raku Payment ก่อนชำระเงิน แย่างไรก็ตามเมื่อวันที่ 15 พฤษภาคม ค.ศ. 2007 ได้ฉายอีกครั้งทาง goo เท่านั้น

นอกจากนี้ยังได้รับรางวัล Digital Content Prize of Supportment Award จาก ATP Awards TV Grand Prix ในปี 2549

## การผลิต
เป็นผลงานที่ผลิตร่วมมือกันระหว่างสึบุรายะโปรดักชัน และ NTT East ถูกผลิตในช่วงฉลองครบรอบ 40 ปีของอุลตร้าซีรีส์ และได้พัฒนาสายบรอดแบนด์แบบออปติกเพื่อเป็นสื่อกลางในการรับชม

ผู้กำกับคือ คิคุจิ ยูอิจิ ซึ่งเป็นผู้กำกับสเปเชียลเอฟเฟ็กต์สำหรับละครโทรทัศน์ชุด เขียนบทโดย โคบายาชิ ยูจิ ซึ่งเคยเขียนบทให้ในละครโทรทัศน์ชุดอีกด้วย มีการจัดทีมงานแยกต่างหากจากส่วนละครโทรทัศน์

เนื่องจากมีงบประมาณต่ำในการถ่ายทำ จึงไม่ได้ใช้มุมภาพแนวนอน และวิธีการหลักคือการถ่ายภาพด้วยฉากสีเขียวและให้เข้ากับพื้นหลัง CG และยังใช้ฉากขนาดจิ๋วที่มีพื้นหลังสำหรับไฮไลท์บางส่วนด้วย ก่อนหน้านี้คิคุจิได้ถ่ายทำฉากของดาวเคราะห์อาร์บในตอนที่ 9 ของละครโทรทัศน์ แต่ ณ จุดนี้ถือว่าไม่เชื่อมโยงกับผลงานนี้ จึงมีจุดที่แตกต่างออกไป

โคบายาชิผู้เขียนบทหลักได้อธิบายแนวคิดของผลงานนี้ว่าเป็น "สตาร์ วอร์ส" ฉบับอุลตร้าแมน ที่เปรียบนักรบอุลตร้าเป็นเจได และใน ฉากของ SAGA 3 ฉากที่ฮิคาริคุยกับเจ้าพ่ออุลตร้ามีอ้างอิงจากฉากทดลองในภาพยนตร์เรื่อง ซูเปอร์แมน 

## รายชื่อตอน
:

## อ้างอิง
### หมายเหตุ

### เชิงอรรถ
### ข้อมูลที่มา

ม
สโมสรฟุตบอลอัลอิตติฟาก

**สโมสรฟุตบอลอัลอิตติฟาก** () สโมสรฟุตบอลอาชีพซาอุดีอาระเบียซึ่งเล่นอยู่ในซาอุดีโปรเฟสชันนัลลีก ตั้งอยู่ที่เมืองอัดดัมมาม ประเทศซาอุดีอาระเบีย ก่อตั้งขึ้นโดยการรวมตัวการของสามสโมสรในเมืองอัดดัมมาม เมื่อปี 1945 อัลอิตติฟากเป็นทีมแรกของซาอุดีอาระเบียที่คว้าชนะเลิศระดับนานาชาติในการแข่งขันฟุตบอลชิงแชมป์สโมสรอาหรับ 1984 นอกจากนี้เป็นทีมแรกที่ชนะเลิศในซาอุดีพรีเมียร์ลีก ซึ่งพวกเขาไม่แพ้ทีมใดเลยตลอดฤดูกาล

## ผู้เล่น
### ผู้เล่นชุดปัจจุบัน
*ณ วันที่ 17 มกราคม 2024*

 

## อ้างอิง

## แหล่งข้อมูลอื่น
*Official Website
*Official News Website


อ
อ
อาวเวอร์บลูส์: เวลาสีฟ้าหม่น

***อาวเวอร์บลูส์: เวลาสีฟ้าหม่น*** (; ) เป็นละครโทรทัศน์เกาหลีใต้ นำแสดงโดย อี บย็อง-ฮ็อน, ชิน มิน-อา, ชา ซึง-ว็อน, อี ช็อง-อึน, อึม ช็อง-ฮวา, ฮัน จี-มิน และคิม อู-บิน เป็นละครเกี่ยวกับชีวิตที่อ่อนหวานและขมขื่นของผู้คนในตอนท้าย, จุดสำคัญ หรือจุดเริ่มต้นของชีวิต และถ่ายทอดเรื่องราวของพวกเขาในรูปแบบรวมเรื่องโดยมีฉากหลังเป็นเกาะเชจู ออกอากาศตอนแรกทางช่องทีวีเอ็น เมื่อวันที่ 9 เมษายน ค.ศ. 2022 ทุกวันเสาร์และวันอาทิตย์ เวลา 21:10 น. (เวลามาตรฐานเกาหลี) จำนวน 20 ตอน มีให้บริการสำหรับการสตรีมบนเน็ตฟลิกซ์ ในบางภูมิภาค นอกจากนี้ยังเป็นหนึ่งในละครที่มีคะแนนรับชมสูงสุดในประวัติศาสตร์เคเบิลทีวีของเกาหลี

## นักแสดง
### นักแสดงนำ
* อี บย็อง-ฮ็อน รับบทเป็น อี ดง-ซ็อก
** รยู แฮ-จุน รับบทเป็น อี ดง-ซ็อก ในวัยหนุ่ม
* ชิน มิน-อา รับบทเป็น มิน ซ็อน-อา
** คิม อา-ซ็อง รับบทเป็น มิน ซ็อน-อา ในวัยสาว
* อี ช็อง-อึน รับบทเป็น ช็อง อึน-ฮี
** ชิม ดัล-กี รับบทเป็น ช็อง อึน-ฮี ในวัยสาว
* ชา ซึง-ว็อน รับบทเป็น ชเว ฮัน-ซู
** คิม แจ-ว็อน รับบทเป็น ชเว ฮัน-ซู ในวัยหนุ่ม
* อึม ช็อง-ฮวา รับบทเป็น โก มี-รัน
** ย็อน ชี-อู รับบทเป็น โก มี-รัน ในวัยสาว
* ฮัน จี-มิน รับบทเป็น อี ย็อง-อ๊ก
** ฮง ช็อง-มิน รับบทเป็น อี ย็อง-อ๊ก ในวัยสาว
* คิม อู-บิน รับบทเป็น พัก ช็อง-จุน

## เพลงประกอบละคร

### Part 1

### Part 2

### Part 3

### Part 4

### Part 5

### Part 6

### Part 7

### Part 8

### Part 9

### Part 10

### ชาร์ต

## การรับชม

## รางวัล

## อ้างอิง

## แหล่งข้อมูลอื่น
*  
* 
* 
* 

หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์โดยสตูดิโอดรากอน
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์ที่มีฉากในจังหวัดเชจู
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในคริสต์ทศวรรษ 2020
วัดแจ้ง (จังหวัดอุบลราชธานี)

**วัดแจ้ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองอุบลราชธานี จังหวัดอุบลราชธานี

วัดแจ้งตั้งวัดเมื่อ พ.ศ. 2418 ได้รับพระราชทานวิสุงคามสีมาเมื่อ พ.ศ. 2436 สร้างโดยดำริของเจ้าราชบุตร(หนูคำ) หนึ่งในคณะอาญาสี่ผู้ปกครองเมืองอุบลราชธานีในสมัยนั้น 

อุโบสถ (สิม) เมื่อประมาณปี พ.ศ. 2545 ซึ่งญาท่านเพ็ง (หลวงเพ็ง) ควบคุมการก่อสร้าง สันนิษฐานว่าเป็นช่างหลวงของเมืองอุบลราชธานี สิมทึบรับอิทธิพลทางภาคกลาง ก่ออิฐถือปูนขนาด 3 ห้อง มีมุขหน้าประตู ทางเข้าด้านเดียว หน้าต่าง 3 บาน กรอบหน้าต่างเป็นรังผึ้งย้อยลงมา  ต่อมา พ.ศ. 2527 กรมศิลปากรได้ขึ้นทะเบียนเป็นโบราณสถาน ต่อมา พ.ศ. 2530 กรรมาธิการสถาปนิกอีกสานของสมาคมสถาปนิกสยามในพระบรมราชูปถัมภ์ พิจารณาให้รางวัลชนะเลิศการอนุรักษ์อาคารทางศาสนาดีเด่นให้แก่วัด

อาคารเสนาสนะอื่น ๆ ได้แก่ ศาลาการเปรียญ กว้าง 16 เมตร ยาว 30 เมตร สร้างเมื่อ พ.ศ. 2527 กุฏิสงฆ์ จำนวน 10 หลัง เป็นอาคารไม้ 5 หลัง และตึก 5 หลัง ศาลาบำเพ็ญกุศล จำนวน 2 หลัง สร้างด้วยคอนกรีต ปูชนียวัตถุมีพระประธานองค์ใหญ่ ขนาดหน้าตักกว้าง 2.20 เมตร สูง 3.35 เมตร ก่อด้วยอิฐถือปูน และพระประธานองค์เล็ก จำนวน 10 องค์ อุโบสถ ซึ่งกรมศิลปากรขึ้นทะเบียนเป็นโบราณวัตถุไว้ และมีธรรมาสน์โบราณมียอดเป็นบุษบก

## รายนามเจ้าอาวาส
* พระหอ พ.ศ. 2431–2440
* รูปที่ 2 พระครูทักษิณคณานุวัตร (ญาท่านเพ็ง) พ.ศ. 2440–2457
* รูปที่ 3 พระมั่น พ.ศ. 2457–2467
* รูปที่ 4 พระมั่น อานนฺโท พ.ศ. 2467–2478
* รูปที่ 5 พระสี สนฺติปาโล พ.ศ. 2478–2489
* รูปที่ 6 พระมหาสาย กิตฺติวณฺโณ พ.ศ. 2489–2504
* รูปที่ 7 พระครูโอภาสศาสนกิจ (ทา  กมโล ) พ.ศ. 2504–2542
* รูปที่ 8 พระครูสุตจันทโสภณ (บุญจันทร์  กิตฺติโสภโณ) พ.ศ. 2543- 2563
* รูปที่ 9 พระอธิการวีรศักดิ์  อาภสฺสโร 2564-ปัจจุบัน

## อ้างอิง

แจ้ง
หมวดหมู่:โบราณสถานในจังหวัดอุบลราชธานี
ตราประทับของญี่ปุ่น

**ตราแผ่นดินญี่ปุ่น** (国璽་, โคคุจิ) เป็นหนึ่งในตราประจําชาติของญี่ปุ่นและใช้เป็นตราประจํารัฐอย่างเป็นทางการ

## คําอธิบาย

ตราประทับทําจากทองคําบริสุทธิ์ วัดความยาวได้ 3 ซัง (ประมาณ 9 ซม.) และหนัก 4.5 กก. เป็นสี่เหลี่ยมจัตุรัส และคําจารึก 大日本國་ ("ตราประทับแห่งมหาประเทศญี่ปุ่น") เขียนด้วยอักษรตราประทับ (篆書, เท็นโช) ในแนวตั้งสองบรรทัด โดยด้านขวามือมีอักขระ 大日本 (ไดนิปปง) และด้านซ้ายมือมีอักขระ 國་ (โคคุจิ)

ตราประทับจะถูกเก็บไว้ในกระเป๋าหนังที่กําหนดไว้เป็นพิเศษ เมื่อมีการใช้งาน จะมีการวัดเพื่อให้แน่ใจว่าได้ประทับตราอย่างถูกต้อง และหมึกซีลซินนาบาร์ทําขึ้นเป็นพิเศษโดยสํานักการพิมพ์แห่งชาติเพื่อไม่ให้กระดาษที่ถูกตราประทับนั้นงอหรือขยับ

## ประวัติ

อาเบอิ เรคิโด มือหลักในการทำตราประทับ Abei Rekido (安部井 ་堂, 1805–1883) แห่งเกียวโตได้รับคําสั่งให้ผลิตตราประทับ และเขาผลิตด้วยตราประทับองคมนตรีของญี่ปุ่นในหนึ่งปีในปี 1874 แม้ว่าจะไม่มีตัวอักษร "帝" (จักรวรรดิ) ในข้อความตราประทับ เนื่องจากผลิตขึ้นก่อนที่ญี่ปุ่นจะกลายเป็นที่รู้จักอย่างเป็นทางการในชื่อ 大日本帝国 (Dai Nippon Teikoku) โดยรัฐธรรมนูญเมจิ แต่ก็ไม่ได้ประทับในรัฐธรรมนูญเมจิ

ภายใต้รัฐธรรมนูญเมจิ กรณีที่มีการใช้ตราองคมนตรีหรือตราประจํารัฐถูกกําหนดไว้ในบันทึกมาตรฐานราชการ (公文式: kōbunshiki 1886–1907) และเกณฑ์มาตรฐานราชการ (公式令: kōreisiki 1907–1947) อย่างไรก็ตาม ประมวลกฎหมายดังกล่าวถูกยกเลิกด้วยการบังคับใช้รัฐธรรมนูญของญี่ปุ่น โดยไม่มีกฎเกณฑ์ทดแทน ปัจจุบัน State Seal ใช้สําหรับเอกสารกำกับเครื่องราชอิสริยาภรณ์เท่านั้น (弹記, kunki) หากตราประทับของรัฐหรือตราประทับขององคมนตรีถูกทําซ้ำอย่างผิดกฎหมาย บทลงโทษอย่างน้อยสองปีขึ้นไปของการเป็นทาสทางอาญาที่ยุติได้ตามมาตรา 164 ของข้อ 1 ของประมวลกฎหมายอาญา

ในช่วงเปลี่ยนผ่านรัชกาลของญี่ปุ่นปี 2019 ตราประจํารัฐ – ร่วมกับตราองคมนตรีและเครื่องราชกกุธภัณฑ์ของจักรวรรดิสององค์ – นําเสนอสองครั้งในระหว่างพิธี: ระหว่างการสละราชสมบัติของจักรพรรดิอากิฮิโตะในวันที่ 30 เมษายน และระหว่างการขึ้นครองราชย์ของจักรพรรดินารูฮิโตะในวันที่ 1 พฤษภาคม โดยในวันดังกล่าว มหาดเล็กได้เชิญตราประทับไปยังท้องพระโรงต้นสน ซึ่งเป็นสถานที่จัดพิธีทั้งสองดังกล่าว

## ดูเพิ่ม
* ราชบัลลังก์ดอกเบญจมาศ
* เครื่องราชอิสริยาภรณ์อันสูงส่งยิ่งดอกเบญจมาศ

## อ้างอิง

หมวดหมู่:รัฐบาลญี่ปุ่น
หมวดหมู่:สัญลักษณ์ของประเทศญี่ปุ่น
หมวดหมู่:บทความที่มีข้อความภาษาญี่ปุ่น
หัวหน้างาน

**หัวหน้างาน** (อังกฤษ: supervisor) (หรือเรียกอีกอย่างว่า **โฟร์แมน**, **หัวหน้า,** **ผู้ควบคุม**, **ผู้อำนวยความสะดวก, ผู้ตรวจสอบ**, **ผู้ประสานงานพื้นที่**,**หัวหน้าฝ่าย,** **ผู้จัดการสายงาน**) คือ ตำแหน่งงานของการบริหารระดับล่าง-ระดับกลาง ซึ่งมีอำนาจขึ้นอยู่แต่ละองค์กรที่กำหนดบทบาทหน้าที่ไว้..... 

หัวหน้างานยังสามารถเป็นหนึ่งในพนักงานที่อาวุโสที่สุดในสถานที่ทำงาน เช่น ศาสตราจารย์ที่ปรึกษาวิทยานิพนธ์ในระดับปริญญาเอก ในทางกลับกัน การเป็นหัวหน้างานสามารถทำได้โดยบุคคลที่ไม่มีตำแหน่งที่เป็นทางการ เช่น ผู้ปกครอง

พนักงานจะสามารถเป็นหัวหน้างานได้ หากพวกเขามีอำนาจและสิทธิ์ในการดำเนินการต่อไปนี้ (อ้างอิงจากกระทรวงแรงงานออนแทรีโอ):

# ให้คำสั่งหรือคำแนะนำแก่ผู้ใต้บังคับบัญชา
# รับผิดชอบต่องานและการกระทำของพนักงานคนอื่น ๆ

ตามกฎหมาย พวกเขาอาจไม่ใช่หัวหน้างาน หากพนักงานไม่สามารถทำสิ่งข้างต้นได้ แต่จะอยู่ในประเภทอื่น เช่น หัวหน้ากลุ่มงาน (work group leader)

หัวหน้างานคือผู้ควบคุมงานอันดับแรกและสำคัญที่สุด ซึ่งมีหน้าที่หลักในการตรวจสอบให้แน่ใจว่ากลุ่มผู้ใต้บังคับบัญชาจะได้รับปริมาณการผลิตที่ได้รับมอบหมาย เมื่อพวกเขาควรจะทำ และอยู่ในระดับคุณภาพ ต้นทุน และความปลอดภัยที่ยอมรับได้ 

หัวหน้างานมีหน้าที่รับผิดชอบต่อผลผลิตและการกระทำของพนักงานกลุ่มเล็กๆ มีบทบาทความรับผิดชอบและอำนาจหลายอย่างเหมือนกับผู้จัดการ แต่มีความแตกต่างที่สำคัญสองประการระหว่างหัวหน้างานและผู้จัดการคือ:
# หัวหน้างานมักมีอำนาจบทบบาทขึ้นอยู่แต่ละองค์กรที่กำหนดไว้ 
# หัวหน้างานไม่มีอำนาจด้านงบประมาณ 

หัวหน้างานไม่ถือว่าเป็นส่วนหนึ่งของการจัดการที่เหมาะสมขององค์กร แต่จะถูกมองว่าเป็นสมาชิกอาวุโสของพนักงาน ซึ่งแตกต่างจากผู้จัดการระดับกลาง การมีหัวหน้างานเป็นสิ่งสำคัญสำหรับการปฏิบัติงาน

การขาดอำนาจจ้างและไล่ออก หมายความว่า หัวหน้างานไม่สามารถรับสมัครพนักงานที่ทำงานอยู่ในกลุ่มของหัวหน้างาน และไม่มีอำนาจในการเลิกจ้างพนักงาน 

แต่อาจจะมีส่วนร่วมในการจ้างงานโดยเป็นส่วนหนึ่งของการสัมภาษณ์และประเมินผู้สมัคร แต่อำนาจในการจ้างงานที่แท้จริงอยู่ในมือของผู้จัดการฝ่ายทรัพยากรบุคคล หรือหัวหน้างานอาจแนะนำฝ่ายบริหารให้เลิกจ้างพนักงานคนใดคนหนึ่ง และอาจเป็นผู้บันทึกพฤติกรรมที่นำไปสู่การแนะนำ แต่ผู้มีอำนาจในการไล่ออกจริงอยู่ในมือของผู้จัดการ

การขาดอำนาจด้านงบประมาณหมายความว่าหัวหน้างานจะได้รับงบประมาณที่จัดทำโดยฝ่ายบริหาร ซึ่งหัวหน้างานจะต้องจัดเตรียมสภาพแวดล้อมที่มีประสิทธิผลสำหรับพนักงานในกลุ่มงานของตน 

หัวหน้างานมักจะมีอำนาจในการซื้อภายในขอบเขตที่กำหนด และยังได้รับอำนาจในการอนุมัติเวลาทำงานและเรื่องการจ่ายเงินเดือนอื่น ๆ โดยปกติแล้ว งบประมาณที่ส่งผลต่อคำขอต่างๆ เช่น การเดินทาง จะไม่เพียงต้องได้รับการอนุมัติจากหัวหน้างานเท่านั้น แต่ยังต้องได้รับการอนุมัติจากผู้บริหารอย่างน้อยหนึ่งชั้นด้วย

ในฐานะสมาชิกของฝ่ายบริหาร งานหลักของหัวหน้างานจะเกี่ยวข้องกับการจัดเตรียมและควบคุมงานมากกว่าที่จะปฏิบัติงานโดยตรง

หมวดหมู่:อาชีพการจัดการ
หมวดหมู่:ตำแหน่งผู้มีอำนาจ
โนว์ยัวร์มีม

**โนว์ยัวร์มีม** () เป็นเว็บไซต์และชุดวิดีโอที่ใช้ซอฟต์แวร์วิกิเพื่อบันทึกอินเทอร์เน็ตมีมและปรากฏการณ์ออนไลน์อย่างไวรัลวิดีโอ, ภาพมาโคร (image macro), วลีติดปาก, ผู้มีชื่อเสียงทางอินเทอร์เน็ต และอื่น ๆ นอกจากนี้ เว็บนี้ยังตรวจสอบมีมใหม่และมีมที่เปลี่ยนแปลงผ่านการวิจัย เดิมทีเว็บไซต์นี้ผลิตโดยร็อกเกตบูม ก่อนที่ทางชีซเบอร์เกอร์เน็ตเวิร์กเข้าซื้อกิจการในเดือนมีนาคม ค.ศ. 2011 จากนั้นทาง Literally Media เข้าซื้อกิจการต่อใน ค.ศ. 2016 โนว์ยัวร์มีมยังได้รวมส่วนสำหรับมีมที่ผ่านการยืนยัน, ส่งตรวจ, เดดพูลด์ (deadpooled; ถูกปฏิเสธหรือไม่ได้รับการบันทึก), กำลังค้นคว้า และยอดนิยม

## คำตอบรับ
สิ่งพิมพ์หลายแห่งยกย่องโนว์ยัวร์มีม โดยเว็บไซต์นี้ได้รับการอ้างอิงทั้งในวารสารศาสตร์และงานวิชาการที่ครอบคลุมอินเทอร์เน็ตมีม *[[เดอะเดลีย์ดอต]]* และ *[[เดอะวอลล์สตรีทเจอร์นัล]]* กล่าวถึงเว็บนี้เป็น"*[[สารานุกรมบริแทนนิกา]]*"ของมีมและวัฒนธรรมอินเทอร์เน็ต *[[ไทม์]]* ได้บรรจุโนว์ยัวร์มีมเข้าในรายการ "50 เว็บไซต์ที่ดีที่สุดประจำปี 2009" สำหรับหมวดเว็บไซต์

## ดูเพิ่ม

* อินเทอร์เน็ตมีม
* เลิร์กมอร์
* ไร้สาระนุกรม
* เออร์เบินดิกชันแนรี
* ไวรัลวิดีโอ

## อ้างอิง

## แหล่งข้อมูลอื่น
* 

หมวดหมู่:สารานุกรมออนไลน์สัญชาติอเมริกัน
หมวดหมู่:สื่อมวลชนเกี่ยวกับวัฒนธรรมอินเทอร์เน็ต
หมวดหมู่:ชุมชนวิกิ
หมวดหมู่:ผลงานเกี่ยวกับอินเทอร์เน็ตมีม
ภาษาบูดง-บูดง

**บูดง-บูดง** เป็นภาษาตระกูลออสโตรนีเซียนในเกาะซูลาเวซี ประเทศอินโดนีเซีย มีผู้พูดในหมู่บ้านตงโก (Tongkou) ตำบลบูดง-บูดง อำเภอมามูจูกลาง ภาษานี้อยู่ในสาขาเซโกในกลุ่มย่อยซูลาเวซีใต้ ร่วมกับภาษาเซโกปาดัง, เซโกเตองะฮ์ และปานาซูวัน

## อ้างอิง
ปูทะเล

**ปูทะเล** เป็นปูในสกุล *Scylla* ในวงศ์ปูว่ายน้ำ (Portunidae) อาศัยอยู่ในทะเล มี 4 ชนิด โดยที่ *[[Scylla serrata|S. serrata]]* พบได้แพร่หลายที่สุด ปูเหล่านี้พบได้ทั่วอินโด-แปซิฟิกตะวันตก ปูทะเล 4 ชนิดนั้น แบ่งได้ังนี้:

## ลักษณะ
มีลักษณะกระดองกลมรีเป็นรูปไข่ สีดำปนแดงหรือสีน้ำตาลเข้ม ขอบระหว่างนัยน์ตามีหนาม 4 อัน ส่วนด้านข้างนัยน์ตาแต่ละข้างมีหนามข้างละ 8–9 อัน ก้ามจะมีหนามแหลม ส่วนขาอื่น ๆ ไม่มีหนาม ตัวผู้จะมีก้ามขนาดใหญ่แข็งแรงกว่าตัวเมียอย่างเห็นได้ชัด เจริญเติบโตด้วยวิธีการลอกคราบ โดยตรงขอบหลังของกระดองจะเผยออกให้เห็นกระดองใหม่ยังเป็นเนื้อเยื่อบาง ๆ ซึ่งเรียกว่า ปูสองกระดอง ถ้าหากเป็นตัวเมียที่มีความสมบูรณ์เพศจะมีไข่อยู่ในกระดอง ซึ่งพบมากในเดือนพฤศจิกายน ปลายสุดของขาคู่ที่ 2–4 มีลักษณะแหลมเรียกว่า "ขาเดิน" ทำหน้าที่ในการเดินเคลื่อนที่ ส่วนขาคู่ที่ 5 เป็นคู่สุดท้ายเรียกว่า "ขาว่ายน้ำ"ตอนปลายสุดของขาคู่นี้มีลักษณะแบนคล้ายใบพาย ใช้สำหรับว่ายน้ำ

## การขยายพันธุ์
ฤดูกาลวางไข่ผสมพันธุ์ของปูทะเลอยู่ในช่วงเดือนกันยายน–ธันวาคม แม่ปูจะมีไข่ในระหว่างเดือนกันยายน–ตุลาคม สามารถ วางไข่ได้ตลอดทั้งปี โดยจะวางไข่ชุกชุมในระหว่างเดือนสิงหาคม–ธันวาคม ไข่ของปูทะเลจะมีสีส้มแดง เมื่อไข่แก่ขึ้นจะเป็นสีน้ำตาลเกือบดำ ซึ่งจะถูกปล่อยออกมานอกกระดองบริเวณใต้จับปิ้ง

ปูที่เกิดใหม่จะอยู่ในระยะซูเอี้ย ดำรงชีวิตเป็นแพลงก์ตอน ล่องลอยตามมวลน้ำ หลังผ่านการลอกคราบ 5 ครั้ง จึงพัฒนาเข้าสู่ระยะเมกาโลปา ยังคงดำรงชีวิตเป็นแพลงก์ตอน เมื่อเมกาโลปาลอกคราบจึงลงสู่พื้นท้องน้ำดำรงชีวิตเป็นสัตว์หน้าดิน การเจริญเติบโตจนถึงวัยเจริญพันธุ์ใช้เวลาประมาณ 1.5 ปี ตัวผู้ขนาดโตเต็มที่อาจหนักได้ถึง 3.5 กิโลกรัม ขนาดกระดองกว้างกว่า 24 เซนติเมตร

## การกระจายพันธุ์และความสำคัญต่อมนุษย์
[thumb|ปูทะเลมีชีวิตใน[ตลาดสดที่ออสเตรเลีย]]
พบกระจายพันธุ์อยู่ตามแถบชายฝั่งของแอฟริกา, เอเชียตะวันออกเฉียงใต้จนถึงออสเตรเลีย โดยอาศัยอยู่ในโคลนตมตามป่าชายเลนหรือปากแม่น้ำที่น้ำท่วมถึง กินอาหารจำพวกสัตว์น้ำขนาดเล็ก ซากพืช ซากสัตว์ต่าง ๆ สำหรับในประเทศไทยพบได้ทั้งฝั่งอ่าวไทยและฝั่งอันดามัน

ปูทะเลนั้นมีความสำคัญต่อมนุษย์ในฐานะของสัตว์เศรษฐกิจที่นิยมนำมาปรุงสดเป็นอาหาร เช่น ปูผัดผงกะหรี่, ปูนึ่ง เป็นต้น โดยทางการ ได้แก่ กรมประมง สนับสนุนให้เกษตรกรเพาะเลี้ยง โดยมักจะเลี้ยงในกระชังใกล้กับทะเล เช่น ในพื้นที่เขตบางขุนเทียน ของกรุงเทพมหานคร ถึงขนาดจัดเป็นเทศกาลท่องเที่ยวโดยร่วมกับการท่องเที่ยวแห่งประเทศไทย (ททท.)

ปูทะเลเป็นที่นิยมรับประทานอย่างยิ่ง โดยเฉพาะในเวลาที่กำลังลอกคราบเพราะเนื้อปูจะนิ่ม กระดองยังไม่แข็งเท่าไหร่ ซึ่งเรียกว่า "ปูนิ่ม"

ที่ประเทศจีนมีตู้อัตโนมัติหยอดเหรียญจำหน่ายปูทะเลด้วย โดยจำหน่ายใส่กล่องพลาสติกกล่องละตัว และในประเทศญี่ปุ่นมีการดัดแปลงให้เป็นลักษณะตู้คล้ายตู้คีบตุ๊กตา

## อ้างอิง
เตีย เซ็ยฮา

พลเอก **เตีย เซ็ยฮา** (, *เทีย สีหา*; เกิด 31 สิงหาคม พ.ศ. 2523) เป็นทหารบกและนักการเมืองชาวกัมพูชา ดำรงตำแหน่งรองนายกรัฐมนตรีกัมพูชาและรัฐมนตรีว่าการกระทรวงป้องกันชาติในรัฐบาลฮุน มาแณต ก่อนหน้านี้ดำรงตำแหน่งผู้ว่าราชการจังหวัดเสียมราฐ เขาเป็นบุตรชายของเตีย บัญ อดีตรองนายกรัฐมนตรีและรัฐมนตรีว่าการกระทรวงป้องกันชาติในรัฐบาลฮุน เซน

## ประวัติ
เตีย เซ็ยฮา เกิดเมื่อวันที่ 31 สิงหาคม พ.ศ. 2523 ณ กรุงพนมเปญ สาธารณรัฐประชาชนกัมพูชา ในครอบครัวชาวกัมพูชาเชื้อสายไทยและจีนจากจังหวัดเกาะกง เป็นบุตรชายคนที่สองของพลเอก เตีย บัญ รัฐมนตรีว่าการกระทรวงป้องกันชาติในรัฐบาลฮุน เซน ส่วนมารดาชื่อ เตา เตือน (ชื่อไทย เตือนใจ ธรรมเกษร) ซึ่งเป็นญาติกับใส่ ภู่ทอง นักการเมืองเชื้อสายไทยในกัมพูชา จากการที่ใส่ ภู่ทอง เป็นผู้เสนอให้ฮุน เซน เป็นนายกรัฐมนตรีกัมพูชา เพราะเห็นศักยภาพของเขา ฮุน เซนจึงเคารพรักใส่ และไม่เคยคิดทอดทิ้งเตีย บัญ ซึ่งเป็นคนสนิทของใส่ พร้อมกับตั้งให้เตีย บัญ ดำรงตำแหน่งรัฐมนตรีว่าการกระทรวงป้องกันชาติรับใช้ตนเองมายาวนานกว่า 40 ปี

เตีย เซ็ยฮาสำเร็จการศึกษาระดับมัธยมศึกษาในเมืองลียง ประเทศฝรั่งเศส ต่อมาได้ศึกษาต่อในสาขาการบริหารที่มหาวิทยาลัยแห่งหนึ่งในกรุงปารีส และผ่านการอบรมหลักสูตรนายทหารจากวิทยาลัยทหารแซงซีร์

## การทำงาน
[thumb|left|เตีย เซ็ยฮา ขณะหารือกับพลเรือเอก แซมิวเอล เจ. พาพาโร ผู้บัญชาการกองบัญชาการภาคพื้นอินโด-แปซิฟิกของสหรัฐฯ ณ [ฐานทัพเรือเรียม เมื่อวันที่ 29 มกราคม พ.ศ. 2569]]
หลังสำเร็จการศึกษา เตีย เซ็ยฮาได้กลับมารับราชการในกองทัพบกกัมพูชา โดยรับตำแหน่งรองเสนาธิการภายใต้การบังคับบัญชาของบัญ ต่อมาใน พ.ศ. 2561 เขาได้รับแต่งตั้งให้ดำรงตำแหน่งผู้ว่าราชการจังหวัดเสียมราฐ และมีบทบาททางสังคมในฐานะประธานสหพันธ์เยาวชนประจำจังหวัดเสียมราฐ ซึ่งตระกูลเตียได้รับการยอมรับว่ามีอิทธิพลทางการทหารและการเมืองอย่างกว้างขวางในพื้นที่ภาคตะวันตกของกัมพูชา โดยเฉพาะจังหวัดเสียมราฐและจังหวัดเกาะกง ซึ่งอยู่ภายใต้การดูแลของเครือญาติสายตรงของเตีย บัญ รวมถึงพลเรือเอก เตีย วิญ อดีตผู้บัญชาการทหารเรือกัมพูชา และน้องชายของเตีย บัญ ซึ่งมีศักดิ์เป็นอาของเตีย เซ็ยฮา ส่วนพลเรือโท เตีย โซะคา บุตรของเตีย วิญ และเป็นลูกพี่ลูกน้องของเตีย เซ็ยฮา ดำรงตำแหน่งเป็นผู้บัญชาการกองทัพเรือกัมพูชา เมื่อปลาย พ.ศ. 2567 สืบอำนาจบิดา ด้วยเหตุนี้ตระกูลเตียจึงเป็นขั้วอำนาจสำคัญอันดับสองของกัมพูชารองและทำหน้าที่คานอำนาจตระกูลฮุน

หลังการเลือกตั้งทั่วไปใน พ.ศ. 2566 เซ็ยฮาได้รับการวางตัวให้ดำรงตำแหน่งรัฐมนตรีว่าการกระทรวงป้องกันชาติในรัฐบาลชุดใหม่ภายใต้การนำของฮุน มาแณต บุตรชายของเซน โดยมีการวิเคราะห์ว่าเขาอาจใช้ทั้งบารมีทางทหารของบิดาและสายสัมพันธ์ทางชาติพันธุ์ไทยของตน เพื่อรักษาสัมพันธไมตรีและความร่วมมือกับกองทัพไทย

## อ้างอิง

หมวดหมู่:นักการเมืองกัมพูชา
หมวดหมู่:นายพลชาวกัมพูชา
หมวดหมู่:ชาวกัมพูชาเชื้อสายจีน
หมวดหมู่:ชาวกัมพูชาเชื้อสายไทย
หมวดหมู่:บุคคลจากพนมเปญ
ปูขาว

**ปูขาว,** ปูทองหลาง () เป็นปูในสกุลปูทะเล มีกระดองกลมรีเป็นรูปไข่ เป็นปูที่มีมูลค่าสูงสุดในสกุลปูทะเลเนื่องจากมีรสชาติและรสสัมผัสดี

## ลักษณะ

ลักษณะโดยทั่วไปเหมือนปูทะเล แตกต่างตรงที่ปูขาวมีหนามบริเวณขอบระหว่างนัยน์ตา 4 อัน สูงยาวแต่สั้นกว่าปูเขียว สัณฐานแบบสามเหลี่ยมด้านเท่า ส่วนด้านข้างนัยน์ตาแต่ละข้างมีหนามข้างละ 8-9 อัน ปล้องกลางของกล้ามมีหนามแหลมชัดเจนเฉพาะด้านใน ขณะที่ด้านนอกไม่เด่นชัด บริเวณครึ่งบนของหน้าก้ามมีสีเขียวอมน้ำตาล มีจุดสีเขียวเข้มอมเหลืองกระจายอยู่ทั่ว ส่วนครึ่งล่างของหน้าก้ามมีสีเหลืองอ่อนหรือส้ม ลายร่างแห่เด่นชัดบริเวณขาคู่ที่ 4 และขาว่ายน้ำ ตัวผู้จะมีก้ามขนาดใหญ่แข็งแรงกว่าตัวเมียอย่างเห็นได้ชัด มักสับสนกับปูเขียว เนื่องจากมีลักษณะใกล้เคียงกัน

## การกระจายพันธุ์
พบกระจายพันธุ์อยู่ตามแถบชายฝั่งในทะเลจีนใต้จนถึงทะเลชวา โดยมักจะว่ายเข้ามาหากินตามป่าชายเลนตอนน้ำขึ้น กินอาหารจำพวกสัตว์น้ำขนาดเล็กเกือบทุกชนิดเป็นอาหารรวมถึงซากสัตว์ต่าง ๆ และว่ายตามกระแสน้ำลงไปหลบฝังตัวอยู่ในโคลน โคลนปนทราย หรือทราย ตามพื้นคลองหรือแม่น้ำเมื่อน้ำลง สำหรับในประเทศไทยพบได้ทั้งฝั่งอ่าวไทยและฝั่งอันดามัน

## อนุกรมวิธาน
Eulogio P. Estampador ระบุปูขาวเป็นชนิดย่อยของ *[[ปูเขียว|Scylla serrata]]* ใน ค.ศ. 1949 ปัจจุบัน ปูในประเทศจีนที่เคยระบุเป็น *S. serrata* ส่วนใหญ่เป็น *S. paramamosain*

## อ้างอิง
มิถุนา ภู่ทอง

**มิถุนา ภู่ทอง** (, *มิถุนา ภูถง*) เป็นนักการเมืองหญิงชาวกัมพูชา ขึ้นดำรงตำแหน่งเป็นผู้ว่าราชการจังหวัดเกาะกงตั้งแต่ พ.ศ. 2560 ถือเป็นผู้ราชการจังหวัดที่มีอายุน้อยที่สุดและเป็นผู้ว่าราชการจังหวัดหญิงคนแรกของประเทศกัมพูชา เธอเป็นบุตรสาวของยุทธ ภู่ทอง อดีตผู้ว่าราชการจังหวัดไพรแวงและจังหวัดเกาะกง และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา

## ประวัติ
มิถุนา ภู่ทอง เกิดในครอบครัวเชื้อสายไทยจากจังหวัดเกาะกง เป็นบุตรสาวจากบุตรทั้งหมดสี่คนของยุทธ ภู่ทอง อดีตผู้ว่าราชการจังหวัดไพรแวง และจังหวัดเกาะกง กับสมศรี ภู่ทอง และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา  มิถุนาสำเร็จการศึกษาจากมหาวิทยาลัยราชภัฏรำไพพรรณี จังหวัดจันทบุรี ประเทศไทย และสำเร็จการศึกษาจากวิทยาลัยการทัพบกสหรัฐ สหรัฐ ด้านครอบครัว เธอสมรสและมีบุตรแล้ว

## การทำงาน
หลังสำเร็จการศึกษา มิถุนาได้กลับมาช่วยงานของบิดาที่เกาะกง แล้วได้รับเลือกให้เป็นสมาชิกสภาจังหวัดเกาะกง หลังจากนั้นเธอได้รับการแต่งตั้งเป็นรองผู้ว่าราชการจังหวัดเกาะกงช่วงกลาง พ.ศ. 2559 คู่กับไพฑูรย์ พราหมณ์เกษร ซึ่งเป็นชาวไทยเกาะกงเช่นกัน กระทั่งการเลือกตั้งท้องถิ่นใน พ.ศ. 2560 มิถุนาก็ได้รับการแต่งตั้งให้เป็นผู้ว่าราชการเกาะกง ถือเป็นผู้ว่าราชการจังหวัดที่เป็นเพศหญิงคนแรก และเป็นผู้ว่าราชการจังหวัดที่มีอายุน้อยที่สุด ซึ่งในขณะนั้นเธอมีอายุได้ 38 ปี ชำ บุนเทต นักวิเคราะห์การเมืองชาวจังหวัดเกาะกงแสดงความเห็นว่า "[การขึ้นดำรงตำแหน่งของมิถุนา] สร้างความหวังมากมายให้กับชาวเกาะกง"

ในช่วงที่เธอดำรงตำแหน่งเป็นผู้ว่าราชการจังหวัดเกาะกง มีนโยบายพัฒนาจังหวัดเกาะกง ด้วยการก่อสร้างและปรับปรุงโครงสร้างพื้นฐานตามความต้องการของประชาชน ได้แก่ การก่อสร้างศาลากลางจังหวัดแห่งใหม่ สร้างสวนสาธารณะใหม่ โรงพยาบาล สถานีอนามัย โรงเรียน และวัด เพื่อดึงดูดให้ภาคเอกชนมาลงทุนในจังหวัดเกาะกงมากขึ้น สอดคล้องกับสมญานามของเกาะกง คือ *ดวงดาวแห่งทิศหรดี* อีกทั้งมีความสัมพันธ์อันดีกับอำเภอคลองใหญ่ จังหวัดตราดมาโดยตลอด โดยเฉพาะด้านการค้าและการท่องเที่ยวบริเวณชายแดน เธอมีผลงานที่สร้างข้อวิพากษ์วิจารณ์ คือ การก่อสร้างท่าอากาศยานนานาชาติดาราสาคร พื้นที่ 225,000 ไร่ ในอำเภอกีรีซาโกร์ จังหวัดเกาะกง โดยให้บริษัทสัญชาติจีนถือสัมปทานเช่าพื้นที่ 99 ปี

หลังเหตุปะทะไทย–กัมพูชา พ.ศ. 2568 พระบาทสมเด็จพระบรมนาถ นโรดม สีหมุนี มีพระบรมราชโองการแต่งตั้งให้ชี วา บุตรสาวของเพื่อนสนิทเตีย บัญ ขึ้นดำรงตำแหน่งผู้ว่าราชการจังหวัดเกาะกงแทนมิถุนา เมื่อวันที่ 20 สิงหาคม พ.ศ. 2568 ถือเป็นผู้ว่าราชการจังหวัดเกาะกงคนที่สองที่เป็นสตรี และโปรดเกล้าฯ ให้มิถุนาดำรงตำแหน่งเป็นรัฐมนตรีช่วยกระทรวงกิจการสตรี และประธานคณะกรรมการพรรคประชาชนกัมพูชาประจำจังหวัดเกาะกง โดยมีไพฑูรย์ พราหมณ์เกษร เป็นรองประธาน ถือเป็นการปิดฉากการสืบทอดอำนาจผู้ว่าราชการจังหวัดเกาะกงของชาวกัมพูชาเชื้อสายไทยตระกูลภู่ทอง-พราหมณ์เกษร ทายาทของใส่ ภู่ทอง และพลพรรคไทยเกาะกง ที่ต่อสู้เรียกร้องเอกราชจากประเทศฝรั่งเศสและต่อต้านเขมรแดง

## อ้างอิง

หมวดหมู่:นักการเมืองสตรีชาวกัมพูชา
หมวดหมู่:ชาวกัมพูชาเชื้อสายจีน
หมวดหมู่:ชาวกัมพูชาเชื้อสายไทย
หมวดหมู่:บุคคลจากจังหวัดเกาะกง
หมวดหมู่:บุคคลจากมหาวิทยาลัยราชภัฏรำไพพรรณี
หมวดหมู่:สกุลภู่ทอง
จักรพรรดิเหลียงจิง

**จักรพรรดิเหลียงจิง** ( ; 543 – 5 พฤษภาคม ค.ศ. 558) มีพระนามเดิมว่า **เซียว ฟางซื่อ** ( ) ชื่อรัชศกว่า **ฮุ่ยเซียง** ( ) พระนามลำลอองว่า **ฟาเสิน** ( ) เป็นจักรพรรดิแห่งจีนในราชวงศ์เหลียง ในฐานะพระโอรสเพียงพระองค์เดียวของ จักรพรรดิเหลียงหยวน เฉิน ปาเสิน สถาปนาให้พระองค์เป็นจักรพรรดิขึ้นเสวยราชย์ในปี ค.ศ. 555 แต่ในปี ค.ศ. 557 แม่ทัพเฉินได้บังคับให้พระองค์สละบัลลังก์และก่อตั้ง ราชวงศ์เฉิน ใน ค.ศ. 558 พระองค์ก็ภูกแม่ทัพเฉินปลงพระชนม์

## อ้างอิง

* *[[Book of Liang]]*, vol. 6.
* *[[History of Southern Dynasties]]*, vol. 8.
* *[[Zizhi Tongjian]]*, vols. 164, 165, 166, 167.

|- style="text-align: center;"

|-

|-
เซียว จ้วง

**เซียว จ้วง** ( ; 548–577?) เป็นที่รู้จักในชื่อ **อ๋องแห่งหยงเจี๋ย** ( ) เป็นพระราชนัดดาของ จักรพรรดิเหลียงหยวน แม่ทัพหวัง หลินเป็นผู้สถาปนาให้เป็นจักรพรรดิโดยชอบธรรมของราชวงศ์เหลียง ในปี ค.ศ. 558 ภายใต้ความช่วยเหลือทางทหาร โดยราชวงศ์ฉีเหนือ ดังนั้นพระองค์จึงเป็นหนึ่งในสามผู้อ้างสิทธิ์ในบัลลังก์ ยุคราชวงศ์ใต้ แข่งขันกับ จักรพรรดิเหลียงซวน ซึ่งได้รับการสนับสนุนจาก ราชวงศ์โจวเหนือ และ ราชวงศ์เฉิน โดย จักรพรรดิเฉินอู่ ปฐมกษัตริย์ราชวงศ์เฉิน และจักรพรรดิเฉินเหวิน พระนัดดาของจักรพรรดิเฉินอู่ ในปี ค.ศ. 560 เมื่อหวังหลินพ่ายแพ้ต่อกองทหารของเฉิน ทั้งแม่ทัพหวังและเซียว จ้วงหนีไปทางราชวงศ์ฉีเหนือ ยุติการสู้รบกับเฉิน และเหลียงตะวันออก ในขณะที่จักรพรรดิฉีเหนือให้สัญญาว่าจะคืนเซียว จ้วง กลับสู่บัลลังก์ราชวงศ์เหลียง แต่ฉีเหนือก็ไม่สามารถทำตามสัญญานั้นได้และเซียว จ้วง ก็สิ้นพระชนม์ในเวลาไม่นานหลังจากการทำลายล้างของฉีเหนือ ในปี ค.ศ. 577

## อ้างอิง